**Kate Furnivall, Ruska konkubina**

Šta reći? Ljubavna priča stegnuta okovima časti, morala i ljudske gluposti.

Radnja je smještena u 20. godine prošlog stoljeća. Poslije Crvene revolucije u Rusiji pijanistica Valentina i njezina kći Lidija biježe u Kinu. Nakon blagostanja u Rusiji moraju se suočiti s neimaštinom i gladi. Nisu ni svjesne da su ušle u zemlju drevne i mistične prošlosti i neizvjesne budućnosti.

Lidija se iz plahe djevojčice pretvara u divlju crvenokosu djevojku odlučnu da preživi – s ove ili one strane zakona. Kada je u jednom od svojih gradskih lutanja od sigurne smrti spasi mladi komunist, Lidija misli da je to sreća. No kineska poslovica kaže: kad nekoga spasiš iz vode, dužan si brinuti se za njega cijeli život. I Lidija će to osjetiti na vlastitoj koži.

Ova knjiga idealna je za one kišne subote kada nam se ništa ne radi i samo se želimo sklupčati u dekicu i čitati. Roman je savršeni koktel povijesne ljubavne priče s puno akcije zbog koje ne stajemo dok je ne pročitamo.

Daria Ropac